Mikill viðbúnaður björgunaraðila var laust eftir klukkan átta í morgun vegna tilkynningar um eld í litlum báti á Breiðafirði , Siglunesi SH . Nærliggjandi skip og bátar sigldu þegar á staðinn og fékk skipverjinn , sem var einn um borð , aðstoð við að slökkva eldinn . Var því lokið um 15 mínútum eftir að hann sendi út hjálparbeiðni . Björgunarskipið Björg frá Rifi fór á staðinn og tók bátinn í tog . Var komið með hann til heimahafnar í Grundarfirði á tólfta tímanum í morgun . Prýðilegt veður er á miðunum og margir bátar á sjó , á fyrsta degi strandveiða .